Ayan Mirqasımova

Ayan Oqtay qızı Mirqasımova () — Azərbaycan teatr və kino aktrisası, Azərbaycan Respublikasının xalq artisti (2017), Azərbaycan Respublikasının əməkdar artisti (2000).

 Həyatı 
Ayan Oqtay qızı Mirqasımova (Ayan Mirqasım) 5 may 1969-cu ildə Bakıda anadan olub. Bakı Xoreoqrafiya Məktəbini bitirib (1986). Moskvada ÜDKİ-nin kino və teatr aktyorluğu ixtisasında (Aleksey Vladimiroviç Batalovun sinfində) təhsil alıb (1986–1990). 1991-ci ildən S.Vurğun adına Azərbaycan Dövlət Rus Dram Teatrında işləyir. Teatrda aktrisalıqla yanaşı xoreoqrafiya quruluşlarını da verir. Xarici film istehsalçılarının filmlərində də çəkilib: "Kiçik" (1993, Özbəkfilm, rej: Rano Kubayeva) və "Yelləncək" (2005, NTV, Rusiya, serial, rejissor: Vyaşeslav Nikiforov) filmlərində yer alıb.

 Mükafatları 
"Apofiqey — 99" teatr mükafatı tamaşaçı rəğbəti nominasiyası, I Beynəlxalq Madrid Kinofestivalında "ən yaxşı qadın rolu" mükafatı, XII Beynəlxalq Daşkənd Kinofestivalının "qızıl zanbaq", MDB və Baltrikyanı ölkələrin Açıq Kinofestivalının "Qorqipiya" mükafatı laureatı, "Humay" mükafatçısıdır. Azərbaycan kino sənətinin inkişafındakı xidmətlərinə görə 18 dekabr 2000-ci ildə Azərbaycanın əməkdar artisti, 31 iyul 2017-ci ildə Azərbaycanın xalq artisti fəxri adlarına layiq görülmüşdür. 9 may 2012-ci ildə, 30 aprel 2014-cü ildə, 6 may 2015-ci ildə, 6 may 2016-cı ildə, 1 may 2017-ci ildə, 9 may 2018-ci ildə, 10 may 2019-cu ildə, 7 may 2020-ci ildə, 7 may 2021-ci ildə, 10 may 2022-ci ildə, 6 may 2023-cü ildə, 9 may 2024-cü ildə və 8 may 2025-ci ildə Prezident Mükafatına layiq görülmüşdür. 31 iyul 2017-ci ildə Azərbaycan kinematoqrafiyasının inkişafında xidmətlərinə görə Azərbaycanın xalq artisti fəxri adına layiq görülmüşdür.

 Kinorejissor Oqtay Mirqasımovun qızıdır.
 AMEA-nın ilk prezidenti, tibb elmləri doktoru Mir Əsədulla Mirqasımovun nəvəsidir.
 Azərbaycan heykəltaraşı, Azərbaycan SSR xalq rəssamı Mirələsgər Mirqasımovun qardaşı qızıdır.

 Filmoqrafiya 
 İnsanlar, atlar, təkərlər (film, 1979) — rol: Uşaq
 Təkcə adanı özünlə apara bilməzsən... (film, 1980) — rol: Nailə
 Ötən ilin son gecəsi (film, 1983) — rol: Dilarə
 Avqust gələndə (film, 1984) — rol: Nailə
 Araqarışdıran (film, 1987) — rol: Rəna
 Özgə vaxt (film, 1996) — rol: Leyla
 Otel otağı (film, 1998) — rol: Rəna
 Nə gözəldir bu dünya... (film, 1999) — rol: Səbinə
 Yuxu (film, 2001) — rol: Bahar
 Ovsunçu (film, 2002) — rol: Mədinə
 Məkanın melodiyası (film, 2004) — rol: Rəna
 Biz qayıdacağıq (film, 2007) — rol: Nərgiz
 Biz qayıdacağıq (veriliş, 2007) (II)
 Günaydın, mələyim! (film, 2008) — rol: Mədinə
 Qisas almadan ölmə. Keçmişdən məktublar (film, 2013)
 Zəng (film, 2015)
 Hədiyyə (qısametrajlı film, 2017)

 İstinadlar 

 Mənbə 
 Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 817.

 Xarici keçidlər 
 "Sənətkarın taleyi"nin uğurlu səhnə həyatı

Kateqoriya:Azərbaycan aktrisaları
Kateqoriya:Ümumrusiya Dövlət Kinematoqrafiya İnstitutunun məzunları
Kateqoriya:Bakıda doğulanlar
Kateqoriya:Azərbaycan Respublikasının xalq artistləri
Kateqoriya:Mirqasımovlar